અમદાવાદ: સામાન્ય રીતે શિયાળાની શરૂઆત થતાંની સાથે જ લીલા શાકભાજીથી બજારો ઊભરાય છે. સામાન્ય સિઝનમાં મોંઘાં મળતાં શાકભાજીના ભાવ શિયાળો આવતાં જ અડધા થાય છે. સારું ચોમાસુ વીત્યું હોવા છતાં શાકભાજીના ભાવ ભડકે બળતા ગૃહિણીઓના બજેટ ખોરવાયાં છે. રીંગણ અને દૂધી સિવાયનાં બધાં જ શાકભાજીના ભાવ રૂ.૮૦થી ૧૫૦ સુધી બોલાઈ રહ્યા છે. આ સિઝનમાં મળતી ભાજી હજુ સુધી બજારમાં દેખાઈ રહી નથી. રૂ.૧૦ની પુણી દીઠ મળતી ભાજીના ભાવ રૂ.૩૦ બોલાઈ રહ્યા છે.